PIIBEL ARMSAKS
Galilieas polnud Jeesuse ajal Rooma garnisoni.
Kuningas Heroodese palgasõdurid olid küll kohal.
Välismaa sõjameeste ja kohalike suhted polnud head.
Juudid ei sallinud paganaid
ning nende ebajumalateenistust.
Sõdurid aga kasutasid häbematult ära maa elanikke.
Ristija Johannes oli neile jutlustanud,
et ärge röövige kelleltki ja olge rahul oma palgaga.
Kui paljud Johannest uskusid, seda me ei tea.
Kord haigestus ühe kõrge ohvitseri sulane
surmahaigusesse Kapernaumas.
Luukas jutustab:
"Ja ühe sõjapealiku sulane oli kallis tema meelest.
Kui ta Jeesusest kuulis,
läkitas ta juutide vanemad tema juurde
ja palus teda, et ta tuleks ja teeks tema sulase terveks."
Väeülem oli tavapärasest erandlik.
Ta armastas kohalikke.
Ilmselt oli ta alguses isekas, uhke ja julm sõdur.
Ta ei oleks ülemaks saanud,
kui ta oleks olnud õrnahingeline.
Siis aga juhtus midagi,
mis oli mehe suhtumist muutnud.
Mis juhtus?
Väeülem leidis juudi sulase,
kes tutvustas talle oma usku.
Väeülem hankis endale kreekakeelse Vana Testamendi
ja luges seda.
Välismaalasest sõdurile avanes uus maailm.
Nähtamatu Jumala tõelisus.
Ta kiindus tasapisi oma sulasesse,
samamoodi ka tema rahvasse.
Ta kuulis sulaselt,
et Kaprenauma oleks vaja uut sünagoogi.
Rahval raha polnud ja väeülem otsustas selle ise ehitada.
Annetus pidi olema märkimisväärselt suur.
Rahvas ei uskunud oma kõrvu.
Isegi linnaisade südamed muutusid pehmeks.
Kahjuks ei saanud väeülem ise jumalateenistustest osa võtta.
Tema kohalolu oleks muutnud kõik ebapuhtaks.
Jumalarahva hulka võib kuuluda vaid see,
kes oli juudina sündinud või kes on ümber lõigatud.
Pärast seda peab pöördunu täitma Moosese seadust,
toitumisnõudeid ja tähtpäevi.
Väeülem ei saanud seda töö tõttu teha.
Võib-olla meid vaatab täna keegi,
kes tunneb end olevat väljaspool Jumala rahva seas.
Jeesus tahab täna rääkida just sinuga.
Ükskord lõhkes väeülema sulase peas veresoon
ja ta jäi halvatuks.
Valu oli suur ja arstid ei suutnud aidata.
Väeülem sai vaid oma sulase kannatusi jälgida
ja olla valmis ta surmaks.
Aga äkki oli mingi lootus?
Sulane oli rääkinud oma isandale Jeesusest ja imedest.
"Võib-olla saab rabi kannatavat sulast aidata?"
Väepealik oli aga kindel,
et Jeesus ei kuula ebajumalakummardaja
ja palgasõduri abipalvet.
Siis ta saatiski linna vanemad.
Vanemad võtsid ülesande meelsasti vastu.
Neil oli väeülema ees tänuvõlg sünagoogi pärast.
Nad ei suhtunud Jeesusesse väga soojalt,
aga Tema tervendusannis ei kahelnud keegi.
Jeesuse juurde marssis ükspäev suur grupp inimesi.
Nad ütlesid talle:
Ta on tõesti seda väärt, et sa teda aitaksid,
sest ta armastab meie rahvast, ta on ehitanud meile ka sünagoogi.”
Ja Jeesus läks nendega kaasa.
Talle ei lugenud see,
et abi palus välismaalasest palgasõdur.
Keegi ruttas väeülemale teatama, et abi on tulekul.
Rõõmustamise asemel mees aga kohkus.
Seda ta küll ei mõelnud.
Ta oli ju suur patune,
kes teenis ebajumalaid ja kasutas vägivalda.
Neid patte polnud sünagoogi ehitamine
nimekirjast kustutanud.
Ta tõesti ei olnud seda väärt,
et ta võiks Jeesust oma kodus vastu võtta.
Kui rabi astuks pagana majja, siis ta muutuks ebapuhtaks.
Väepealik saatis kiiresti kellegi Jeesust peatama ja ütlema Talle:
Issand, ära tee enesele tüli,
sest ma ei ole väärt, et sina mu katuse alla tuleksid!
Seepärast ma ei ole ka ennast arvanud väärt sinu juurde tulema,
vaid ütle üksainus sõna, ja poiss paraneb!"
Ma ei ole seda väärt.
Need sõnad näitavad, et väeülem lootis Jeesuse armule.
Ta julges paluda Talt abi,
kuigi ei pidanud end selle vääriliseks.
Tee sinagi samamoodi.
Isegi, kui tunned end eraldatuna kristlaste keskel.
Linna vanemate meelest oli väeülem abi välja teeninud.
Nad mõõtsid teda inimeste mõõdupuuga.
Mees ise oli teisel arvamusel.
Tema mõõtis end Jumala mõõdupuuga.
Ta nägi ju selgesti, et ta elu ei olnud vastavuses Piibliga.
Millise mõõdupuuga sina end mõõdad?
Kas arvad, et palve ärakuulamine on sinu eelisõigus?
Või arvad sa, et see on ainult arm, kui püha Jumal vastab patuse palvele
"Ütle üksainus sõna ja sulane paraneb!"
Nii mees ütles ja uskus Jeesuse sõna väesse.
Ühest sõnast piisab.
Väeülem oli lugenud Vana Testamenti ja mõistnud,
et Jeesuse kasutada oli sama väeline sõna kui Jumalal.
Kui Issand ütles: "Valgus saagu!",
siis tuli valgus maailma.
Kui Jeesus käsiks haigusel sulasest lahkuda,
siis nii see toimubki, ka eemalt.
Väepealiku sõnum Jeesusele oli järgmine:
"Minagi olen ju valitsusalune, aga minu alluvuses on sõdureid,
ja kui ma ütlen ühele: Mine ära!”, siis ta läheb,
ja teisele: Tule siia!”, siis ta tuleb,
ja oma teenrile: Tee seda!”, siis ta teeb.”
Seda kuuldes Jeesus imetles teda
ja pöördudes rahvahulga poole, kes käis temaga kaasas, ütles:
Ma ütlen teile, nii suurt usku ei ole ma Iisraeliski leidnud!”
Välismaa sõduri usk näitas uut palet.
Ta nägi ususilmadega nähtamatut maailma.
Seal polnud Jeesus maine rabi, vaid taevaste vägede juhataja.
Ta käsutas leegionite kaupa nähtamatuid sõdureid.
Kui Ta annaks ühele sõdurile käsu,
siis see tuleks lennates sulase juurde ja tervendaks ta.
Väepealik nägi, et Jeesus on Issand Sebaot, väehulkade Jumal.
Keegi muu terves Iisraelis ei näinud seda, vaid see mees.
Selle üle Jeesus imestaski.
Kas sina näed Jeesuse väehulki oma ususilmadega?
Kas usud, et Vabastaja saab saata inglid
selle inimese juurde,
kelle pärast oled oma vaevas palvetanud,
oma lapse juurde, kui tal on probleeme,
vananevate vanemate juurde, kannatava sõbra juurde,
misjonäri juurde?
Kui Issand avaks su silmad nagu Eliisa teenija omad,
siis mida sa näeksid?
Sa näeksid palvetatava olevat Jumala tuliste vankrite keskel.
Miks Jeesus imestas välismaalasest väeülema usu üle?
Kõigepealt see, et ta uskus armu -
et ka väljajäävate palveid kuuldakse.
Teiseks ta uskus sõna väesse.
"Ütle vaid sõna ja mu sulane saab terveks."
Kolmandaks uskus ta Jeesuse nähtamatusse armeesse.
Jeesus jätkas:
"Ma ütlen aga teile, et paljud tulevad idast ja läänest
ning istuvad lauda Aabrahami ja Iisaki ja Jaakobiga taevariigis.
Kuningriigi lapsed aga tõugatakse välja kaugele pimedusse,
kus on ulgumine ja hammaste kiristamine."
Jeesus ennustas, et varsti segatakse kõik ära.
Sees- ja väljaspool olijad vahetavad Jumalariigis oma kohad.
Jumalariigi pärijad heidetakse välja ja väljaspool olijad kutsutakse sisse.
Seespool olijad olid juudid, kes ei võtnud Jeesust vastu.
2000 aasta jooksul on pöördunud enim paganad nagu väepealik.
Enne Jeesuse tagasitulekut lüüakse kõik jälle segi.
Jumalariigi pärijad on nüüd vana kristlaskond.
Aasias, Aafrikas ja Lõuna-Ameerikas on ärkamine,
aga vanas kristlaskonnas valitseb allaandmine.
Lääne kogudus on hüljanud Jeesuse ja Tema sõna.
Suur osa soomlastestki ei lähe oma patu ja murega Jeesuse juurde.
Aga idast ja läänest tuleb rahvahulki Jumalariiki.
Jeesuse kohtuotsus loobujatele on ränk -
nad visatakse välja pimedusse,
kus on ulgumine ja hammaste kiristamine.
Aga veel paar sõna Jeesuse taevastest väehulkadest.
Esimest korda mainiti neid evangeeliumites jõuluööl.
Taevased väehulgad rõõmustasid siis oma kindrali sünni üle.
Kui Jeesust tuldi vangistama, siis Ta ütles viimasel ööl Peetrusele:
"Kas sa arvad, et ma ei või oma Isa paluda,
ja ta saadaks mu käsutusse rohkem kui kaksteist leegioni ingleid?"
Kui üks leegion on 6000 meest,
siis 12 leegionit on 72 000 sõdurit.
Jeruusalemma pandi valvesse vaid üks Rooma väeüksus, 600 meest.
Mida see salk oleks suutnud 12 leegioni vastu,
kui Jeesus oleks end kaitsma hakanud?
Miks Tema, taevaste väehulkade juhataja,
ei teinud siis seda?
Miks Ta nõustus sellega, et paar sõdurit Ta vangi võttis?
Sellepärast, et Ta pidi maksma
kõikide sees- ja väljaspool olijate pattude eest.
Ka sinu ja minu.
Et meid ei visataks põrgu pimedusse.
Pärast nelipühipäeva väeülem ristiti
ja temast sai Jumalariigi täieõiguslik liige.
Väljaspool olemine lõppes ära.
Pärast seda kohtus väeülem oma nähtamatu kindraliga
igal pühapäeval jumalateenistusel ja alati Piiblit avades.
Jeesus rääkis temaga oma Sõnas.
Ta oli kohe alguses Sõnale lootnud.
"Issand, ütle vaid üks sõna ja mu sulane saab terveks."
Tee sina samuti.
Käi kirikus ja loe oma Piiblit, pastakas peos.
Õpi kinni haarama Jumala Sõnas olevatest tõotustest.
"Issand, ütle vaid üks sõna ja mu probleem laheneb."
Soovides toetada TV7 tööd, võid helistada 900 1777 (7 eur). Aitäh!
Tõlge: Külli Kuusk